


Kúpna zmluva
uzatvorená v zmysle § 409 a nasl. zákona č. 513/1991 Zb. Obchodný zákonník v znení neskorších predpisov a v súlade s § 3 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „ZVO“)  
(ďalej ako “Zmluva“)
číslo Kupujúceho: 			28-4100/23VS/2026
číslo Predávajúceho: 			_______________________ (doplní uchádzač)

Názov:  	Posypové nadstavby 
Časť 1 Bardejov: 1ks posypovej nadstavby v stave: použité zariadenie
I. Identifikačné údaje Zmluvných strán

1.1 Kupujúci				Správa a údržba ciest Prešovského samosprávneho kraja 
sídlo					Jesenná 14, 080 01 Prešov
štatutárny orgán			Ing. Marcel Horváth, generálny riaditeľ 
osoby oprávnené konať vo veciach:
zmluvných	Ing. Stanislav Harčarík, prevádzkový riaditeľ
technických	Oprávnené osoby v zmysle bodu 5.8 zmluvy
ekonomických 	Mgr. Mária Ivanecká, vedúca úseku pre obchod a ekonomiku
IČO					37 936 859
DIČ 					2021775294
bankové spojenie 			Štátna pokladnica 
číslo účtu v tvare IBAN		SK73 8180 0000 0070 0051 6412
právna forma 	rozpočtová organizácia zriadená Prešovským samosprávnym krajom Zriaďovacou listinou zo dňa 07.10.2003 v znení jej neskorších zmien a doplnení
telefonický kontakt 			+42151 75 63 700
emailový kontakt 			sucpsk@sucpsk.sk
(ďalej ako „Kupujúci“)

1.2 Predávajúci				____________________
sídlo		_______________________
štatutárny orgán		_______________________
osoby oprávnené na podpísanie Zmluvy:
	_______________________ (ak ide o osobu, inú ako je uvedené v príslušnom registri- text označený kurzívou pri podpisovaní Zmluvy neuvádzať!!!!)
osoby oprávnené konať vo veciach:
zmluvných		         		_______________________
technických				_______________________
ekonomických 			_______________________
IČO					_______________________
DIČ 					_______________________
bankové spojenie 			_______________________
číslo účtu v tvare IBAN 		_______________________
právna forma 				_______________________
telefonický kontakt 			_______________________
emailový kontakt 			_______________________
zápis v príslušnom registri	v Obchodnom registri _______ súdu _______, Oddiel:_____, Vložka č.  ________ 
(ďalej ako „Predávajúci“ ) 
(ďalej spolu ako „Zmluvné strany“) 
II. Predmet zmluvy
2.1 Kupujúci je rozpočtovou organizáciou v zriaďovateľskej pôsobnosti Prešovského samosprávneho kraja. V zmysle § 7 ods. 1 písm. d) ZVO je verejným obstarávateľom a v zmysle § 6 ods. 3 zákona č. 446/2001 Z. z. o majetku vyšších územných celkov v znení neskorších predpisov, majetok ktorý Kupujúci nadobúda, je vlastníctvom vyššieho územného celku. Správca, t. j. Kupujúci, vykonáva právne úkony pri nadobúdaní a správe majetku vyššieho územného celku v mene vyššieho územného celku. Vlastnícke právo k Predmetu zmluvy nadobudne Prešovský samosprávny kraj jeho prevzatím Kupujúcim, t. j. podpisom odovzdávacieho a preberacieho protokolu spolu s príslušnými dokladmi v súlade s čl. V bod 5.6 a zaplatením ceny za Predmet Zmluvy. Ako držiteľ Predmetu zmluvy bude v príslušnej dokumentácii vedený Kupujúci. Z vyššie uvedených dôvodov sa pre účely zmluvy kupujúcim vo vzťahu k prevodu vlastníckeho práva rozumie Prešovský samosprávny kraj.
2.2 Predmetom zmluvy je záväzok Predávajúceho, že v súlade so Zmluvou, na základe zrealizovaného postupu verejného obstarávania a s ponukou Predávajúceho, ako uchádzača v procese verejného obstarávania, v dohodnutom množstve, čase a mieste:
1. dodá Kupujúcemu používanú posypovú nadstavbu v plne funkčnom technickom stave s dátumom prvého uvedenia do prevádzky maximálne 24 mesiacov ku dňu dodania a novším, podľa špecifikácií uvedených v prílohe č. 1  Zmluvy – Technická špecifikácia Predmetu zmluvy (ďalej len „ Príloha č. 1“) v počte 1 ks v požadovanej kvalite, v požadovaných technických parametroch, v dohodnutom termíne a spôsobom stanoveným Zmluvou. Údaje o posypovej nadstavbe: _________________továrenská značka, model, dátum prvého uvedenia do prevádzky.............................. (doplní uchádzač)
(ďalej ako „Posypová nadstavba/Predmet zmluvy/tovar“); 
a) dodá Predmet zmluvy na miesta dodania v zmysle čl. V bod 5.2 a vyhotoví odovzdávací a preberací protokol v zmysle čl. V. Zmluvy (ďalej ako „Protokol“), ktorý odovzdá najneskôr ku dňu dodania;
b) odovzdá Kupujúcemu všetky doklady potrebné k riadnemu prevzatiu Predmetu zmluvy, návod na obsluhu v slovenskom jazyku pozostávajúci z návodu na obsluhu a údržbu, vyhlásenia o zhode, servisnej dokumentácie a všetky doklady potrebné na riadne užívanie Predmetu zmluvy; 
c) prevedie na Kupujúceho vlastnícke právo k Predmetu zmluvy.
2.3 Predmetom zmluvy je aj záväzok Kupujúceho, že Predmet zmluvy, dodaný v súlade so Zmluvou, prevezme riadne, včas a zaplatí zaň cenu s poukazom na čl. IV. Zmluvy. 
2.4 Predávajúci sa zaväzuje Kupujúcemu dodať plne funkčný Predmet zmluvy vrátane:
a) Splnenia podmienok Zákona č. 106/2018 Z.z. o prevádzke vozidiel po cestných komunikáciách, a o zmene a doplnení niektorých zákonov,  umožňujúcich jeho riadne prevádzkovanie na pozemných komunikáciách;
b) Zaškolenia obsluhy v počte max. 3 osôb na jeden Predmet zmluvy (v súlade s platnou legislatívou);
2.5 Predávajúci sa zaväzuje plniť technické a kvalitatívne požiadavky Predmetu zmluvy v súlade s podmienkami stanovenými verejnou súťažou, vyhlásenou Kupujúcim na dodanie Predmetu zmluvy a realizovať ho vo vlastnom mene a na vlastnú zodpovednosť. 
2.6 Záväzok Predávajúceho odovzdať Predmet zmluvy je splnený dňom podpisu Protokolu osobou oprávnenou konať vo veciach technických Predávajúceho a osobami oprávnenými konať vo veciach technických Kupujúceho v zmysle čl. I. Zmluvy.
III. Subdodávatelia Predávajúceho

3.1	Predávajúci je oprávnený dodať Predmet zmluvy prostredníctvom schválených subdodávateľov Kupujúcim. Predávajúci pritom zodpovedá Kupujúcemu tak, ako by Predmet zmluvy dodával sám. Ak mieni uplatniť subdodávateľov, garantuje ich spôsobilosť pre výkon činností subdodávky.
3.2 Predávajúci je zodpovedný za to, že každý jeho subdodávateľ spĺňa podmienky účasti  týkajúce sa osobného postavenia podľa § 32 ods. 1 ZVO a aby neexistovali u neho dôvody na vylúčenie podľa § 40 ods. 6 písm. a) až g) ods. 7 a ods. 8 ZVO. Predávajúci je povinný uviesť údaje o všetkých známych subdodávateľoch v rozsahu: 
1. 	________________________obchodné meno, sídlo a IČO subdodávateľa, údaje o osobe oprávnenej konať za subdodávateľa (meno a priezvisko, adresa pobytu, dátum narodenia, popis služieb  vykonávaných subdodávateľom, podiel plnenia zmluvy v % z celkového objemu, podiel plnenia zmluvy v € z celkového objemu hodnoty tovaru). 
(V prípade, že úspešný uchádzač neuplatňuje subdodávateľov, ponechá tento bod s uvedením nasledovného textu – neuplatňuje sa)
3.3 Predávajúci sa zaväzuje oznámiť akúkoľvek zmenu údajov o subdodávateľoch uvedených v bode 3.2 v rozsahu podľa § 41 ods. 3 a ods. 4 ZVO, t. j. zmenu obchodného mena a sídla subdodávateľa, ako aj uviesť údaje o zmenenej osobe oprávnenej konať za subdodávateľa, bez povinnosti pristúpiť k zmene Zmluvy.  
3.4 [bookmark: _Hlk75183986]Kupujúci si vyhradzuje právo na posúdenie a schválenie zmeny subdodávateľa/ľov Predávajúceho. V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa je Predávajúci povinný písomnou žiadosťou, min. 5 pracovných dní vopred, predložiť Kupujúcemu na schválenie každého subdodávateľa, ktorý musí spĺňať podmienky účasti podľa § 32  ods. 1 ZVO aby neexistovali u neho dôvody na vylúčenie podľa § 40 ods. 6 písm. a) až g) ods. 7 a ods. 8 ZVO.  Súčasťou žiadosti bude spresnený rozsah služieb, ktoré bude pre predávajúceho realizovať subdodávateľ a doklad o oprávnení poskytovať služby vo vzťahu k tej časti Predmetu zmluvy, ktorý má subdodávateľ plniť a uviesť údaje o osobe oprávnenej konať za subdodávateľa v rozsahu požadovanom v ZVO. Kupujúci je oprávnený schváliť zmenu subdodávateľa v zmysle vyššie uvedeného v lehote sedem (7) dní od doručenej písomnej žiadosti Predávajúceho.  Zmenu pôvodného subdodávateľa resp. nástup nového subdodávateľa je oprávnený schváliť za Kupujúceho osoba oprávnená konať vo veciach zmluvných, resp. technických. Zmluvné strany nie sú povinné  pristúpiť k zmene Zmluvy.
3.5 V súlade s § 41 ods. 7 ZVO sa Zmluvné strany dohodli, že v prípade, ak si Predávajúci nesplní svoje finančné povinnosti voči subdodávateľom, t. j. nevykonáva úhrady jednotlivých faktúr služieb, ktoré pre neho realizujú subdodávatelia, a zároveň subdodávatelia požiadajú Kupujúceho o priamu úhradu za poskytnuté služby, Kupujúci poskytne Predávajúcemu primeranú lehotu na vykonanie nápravy (ak nie je dojednané inak, primeranou lehotou sa rozumie 7 kal. dní od doručenia výzvy), v ktorej môže namietať, že voči subdodávateľovi nemá žiadne pozdĺžnosti, čo musí Predávajúci náležitým spôsobom preukázať. Počas plynutia lehoty v zmysle predchádzajúcej vety je Kupujúci oprávnený zadržať výplatu čiastkových faktúr, vystavených Predávajúcim až do času, kedy nebudú záväzky Predávajúceho voči subdodávateľom zaplatené. Počas doby zadržania podľa tohto bodu Zmluvy nie je Kupujúci v omeškaní so zaplatením svojich peňažných záväzkov voči Predávajúcemu a Predávajúcemu nevznikne nárok na žiadne zákonné ani zmluvné sankcie. Pokiaľ nedôjde zo strany Predávajúceho v lehote poskytnutej Kupujúcim k uspokojeniu subdodávateľských nárokov voči Predávajúcemu a toto uspokojenie nebude v tejto lehote Kupujúcemu písomne preukázané alebo nebude preukázané, že Predávajúci nemá voči subdodávateľovi žiadne záväzky, je Kupujúci oprávnený uspokojiť nárok subdodávateľa voči Predávajúcemu priamo, a tým sa zbaviť svojich záväzkov voči Predávajúcemu v zmysle Zmluvy, do výšky pohľadávky subdodávateľa, ktorú Kupujúci uspokojil, s čím Predávajúci vyslovuje súhlas.
3.6 Predávajúci a každý jeho subdodávateľ, ktorý spĺňa definičné znaky partnera verejného sektora a na ktorého sa nevzťahujú výnimky zo zákona č. 315/2016 Z. z. o registri partnerov verejného sektora a o zmene a doplnení niektorých zákonov, má povinnosť zapísať sa do Registra partnerov verejného sektora.
3.7 Zistenie nesúladu alebo porušenie povinností, vyplývajúcich z tohto článku, sa považujú za podstatné porušenie zmluvných povinností, s možnosťou uplatnenia zmluvných sankcií a/alebo uplatnením ustanovení o odstúpení od Zmluvy.
IV. Cena Predmetu zmluvy, platobné podmienky a fakturácia
III. 
IV. 
4.1 Cena za Predmet zmluvy je stanovená na základe zrealizovaného postupu verejného obstarávania, v zmysle zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a pre požadovaný Predmet zmluvy predstavuje cenu:
	Názov položky
	MJ
	Počet (ks)
	Jednotková cena
bez DPH
(v €)
	Cena celkom
bez DPH
(v €)
	Sadzba DPH
(%)
	DPH 
(v €)
	Cena celkom
vrátane DPH
(v €)

	(doplní   uchádzač v zmysle čl. II bod 2.2 písm. a))

	ks
	1
	
	
	
	
	

	Cena za Predmet zmluvy s DPH
	


Cena celkom vrátane DPH slovom: ....................................................... eur ...../100 centov
	
4.2 Cena Predmetu zmluvy je kalkulovaná vrátane všetkých oprávnených nákladov súvisiacich s plnením Predmetu zmluvy podľa čl. II. bod 2.2 a 2.4 a k Predmetu zmluvy patriacej písomnej dokumentácie. Cena je pevná, t. j. platná a nemenná počas trvania Zmluvy, nemá na ňu vplyv ani vývoj kurzu Euro voči ostatným menám. 
4.3 V súlade s podmienkami verejného obstarávania je Predmet zmluvy financovaný z prostriedkov Prešovského samosprávneho kraja.
4.4 Cena za Predmet zmluvy bude uhradená na základe faktúry, ktorú Predávajúci vyhotoví po dodaní Predmetu zmluvy podľa bodu 4.1 a zašle ju na adresu miesta dodania podľa bodu 5.2, a to až po riadnom odovzdaní a prevzatí Predmetu zmluvy v zmysle zmluvných podmienok.
4.5 Lehota splatnosti faktúry je 30 kalendárnych dní odo dňa jej riadneho doručenia Kupujúcemu. Kupujúci je povinný vo faktúre uvádzať len túto lehotu splatnosti. 
4.6 Faktúra musí obsahovať náležitosti daňového dokladu v súlade s § 74 zákona č. 222/2004 Z. z. o dani z pridanej hodnoty v znení neskorších predpisov. V prípade, ak faktúra nebude obsahovať všetky náležitosti daňového dokladu, Kupujúci je povinný bezodkladne ju vrátiť Predávajúcemu na doplnenie alebo prepracovanie. V takom prípade lehota splatnosti faktúry začne plynúť dňom nasledujúcim po dni, v ktorom bola opravená faktúra doručená so všetkými náležitosťami.

V. Termín a miesto dodania Predmetu zmluvy a dodacie podmienky
5.1 Predávajúci je povinný dodať kompletný Predmet zmluvy v zmysle bodu 2.2 Kupujúcemu najneskôr do 60 kalendárnych dní odo dňa nadobudnutia účinnosti zmluvy.                               
5.2 Miestom dodania Predmetu zmluvy je sídlo Kupujúceho na adrese: 
· SÚC PSK oblasť Bardejov, Dukelská 3, 089 01 Giraltovce,
5.3 Splnenie Predmetu zmluvy nastáva dňom podpisu Protokolu osobou oprávnenou konať vo veciach technických na strane Predávajúceho a osobou oprávnenou konať vo veciach technických na strane Kupujúceho, prípadne osobami nimi poverenými.
5.4 Predávajúci je povinný Kupujúceho informovať o Predmete zmluvy pripravenom na odovzdanie a zároveň je povinný ho vyzvať e-mailom na e-mailovú adresu uvedenú v bode 5.8 tohto článku na jeho prevzatie najmenej 2 pracovné dni vopred. Kupujúci je povinný prevziať Predmet zmluvy, ktorý bude v súlade so Zmluvou, najneskôr do 48 hodín od prijatia elektronickej výzvy podľa prvej vety.
5.5 Dodanie Predmetu zmluvy musí byť dokladované podpisom oprávnenej osoby Kupujúceho podľa čl. V bod 5.8 alebo nimi preukázateľne poverenými osobami. Po prevzatí Predmetu zmluvy, Predávajúci vyhotoví dodací list. Kupujúci, prostredníctvom osôb podľa prvej vety, po prevzatí tovaru, dodací list písomne potvrdí.  
5.6 Na mieste dodania Predmetu zmluvy sa uskutoční jeho uvedenie do prevádzky, odskúšanie vrátane predvedenia funkčnosti, o čom bude vyhotovené potvrdenie ktoré podpíšu osoby oprávnené konať vo veciach technických. Súčasťou dodania, okrem samotného Predmetu zmluvy, budú aj všetky príslušné doklady potrebné k jeho prevzatiu, ktoré budú spísané v slovenskom jazyku a zoznam dokumentácie bude uvedený v Protokole. Ide najmä o nasledovné dokumenty: záručný list, návody na obsluhu a údržbu, technická a prevádzková dokumentácia, osvedčenie o evidencii, vyhlásenie o zhode od výrobcu.
5.7 [bookmark: _Hlk63249987]Oprávnenou osobou vo veciach technických za Predávajúceho pre potreby plnenia Predmetu zmluvy (dodanie a všetky úkony súvisiace s riadnym a včasným dodaním Predmetu zmluvy, vrátane úkonov súvisiacich s uplatnením prípadnej reklamácie) je ............... tel. č.: .................
5.8 Oprávnenými osobami vo veciach technických za Kupujúceho pre potreby prevzatia Predmetu zmluvy sú:
SÚC PSK Oblasť Bardejov:
· Ing. Milan Paľa, tel. č.: 0917 445 843, e-mail: pala.milan@sucpsk.sk 
· Marcel Kvokačka, tel. č.: 0918 741 830, e-mail: kvokacka.marcel@sucpsk.sk 
5.9 Prípadnú zmenu údajov o oprávnených osobách, alebo v telefonických kontaktoch uvedených v bodoch 5.7 a 5.8 Zmluvy, sú Zmluvné strany povinné bezodkladne oznámiť dotknutej oprávnenej osobe druhej zmluvnej strany, a to bez povinnosti zmeny Zmluvy.
5.10 Kupujúci si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať Predmet zmluvy a nezaplatiť zaň cenu. 
5.11 Kupujúci podpisom Protokolu potvrdí, že si Predmet zmluvy prezrel, vyskúšal a je mu známy jeho technický stav. 
5.12 Ustanovenia o dodacích listoch sa uplatnia iba v prípade, ak si Predávajúci uplatní na prepravu tovaru tretiu osobu (subdodávateľa).
VI. Nebezpečenstvo škody, zodpovednosť za škodu, sankcie a iné zabezpečenia záväzkov
6.1 Predávajúci sa zaväzuje dodať Kupujúcemu Predmet zmluvy riadne a včas, v súlade s podmienkami Zmluvy a s platnou legislatívou SR. Predávajúci zodpovedá za dodržiavanie všeobecne záväzných právnych predpisov SR, technických požiadaviek, technických predpisov, platných slovenských technických noriem a zmluvných podmienok. 
6.2 Predávajúci je povinný postupovať pri vykonávaní Predmetu zmluvy s náležitou odbornou starostlivosťou.  
6.3 Nebezpečenstvo škody na Predmete zmluvy prechádza na Kupujúceho v čase, keď ho protokolárne prevezme od Predávajúceho v súlade s podmienkami uvedenými v Zmluve. 
6.4 Kupujúci je povinný prezrieť Predmet zmluvy okamžite po prechode nebezpečenstva škody z Predávajúceho na Kupujúceho. 
6.5 V prípade vzniku škody Kupujúcemu, ktorá vznikla v dôsledku nesprávneho, resp. protiprávneho konania Predávajúceho, ak vznikla v dôsledku nevykonávania Predmetu zmluvy Predávajúcim s odbornou starostlivosťou, riadne alebo včas, sa Predávajúci zaväzuje túto škodu Kupujúcemu v plnom rozsahu nahradiť. 
6.6 Predávajúci zodpovedá za všetky škody vzniknuté Kupujúcemu alebo tretím osobám, pokiaľ tieto škody vzniknú z dôvodu porušenia všeobecne záväzných právnych predpisov SR alebo v súvislosti s porušením zmluvných podmienok Predávajúcim do momentu prechodu nebezpečenstva škody na Kupujúceho.
6.7 Predávajúci sa zaväzuje takto vzniknuté škody nahradiť v lehote do tridsiatich (30) dní od doručenia písomnej výzvy Kupujúceho na ich náhradu.
6.8 V prípade omeškania Predávajúceho s dodaním Predmetu zmluvy, je Kupujúci oprávnený uplatniť voči Predávajúcemu  zmluvnú pokutu vo výške 0,05 % z celkovej dohodnutej ceny za každý, a to aj začatý deň omeškania s dodaním Predmetu zmluvy.
6.9 V prípade omeškania Kupujúceho s povinnosťou zaplatiť kúpnu cenu, je Predávajúci oprávnený vyfakturovať úrok z omeškania vo výške 0,05 % dlžnej čiastky za každý deň omeškania s úhradou faktúry.
6.10 V prípade porušenia povinností Predávajúcim v zmysle ustanovení Zmluvy, vzťahujúcich sa na subdodávateľov, je Kupujúci oprávnený vyfakturovať Predávajúcemu zmluvnú pokutu až do výšky 500,-€ za každé jednotlivé porušenie povinnosti.
6.11 V prípade porušenia povinnosti týkajúcej sa registrácie v Registri partnerov verejného sektora uvedenej v bode 3.6 Zmluvy, má Kupujúci nárok uplatniť voči Predávajúcemu zmluvnú pokutu až do výšky 5.000,-€ a zároveň má nárok od Predávajúceho na náhradu plnej výšky škody, v prípade, že oprávnený orgán verejnej moci uloží pokutu Kupujúcemu v dôsledku porušenia povinností Predávajúceho podľa bodu 3.6.  
6.12 Zaplatenie zmluvnej pokuty v zmysle Zmluvy nezbavuje Predávajúceho povinnosti predmetnú činnosť vykonávať s cieľom minimalizovania príčin ich vzniku a zvýšenia prevencie pre zamedzenie ich opätovného opakovania. 
6.13 Pohľadávka na zaplatenie zmluvnej pokuty, úrokov z omeškania podľa Zmluvy, v zmysle tohto článku, je vždy splatná v lehote tridsiatich (30) dní od doručenia písomnej výzvy na jej zaplatenie druhej strane. 
6.14 Omeškaním jednej strany voči druhej strane, vzniká právo na náhradu nákladov spojených s uplatnením pohľadávky vo výške 40,-€, a to bez potreby osobitného upozornenia.
6.15 Uplatnením sankčných postihov zo strany Kupujúceho voči Predávajúcemu, nezaniká povinnosť Predávajúceho nahradiť Kupujúcemu všetky škody, ktoré mu vzniknú v súvislosti s porušením povinností Predávajúceho podľa Zmluvy a/alebo všeobecne záväzných právnych predpisov SR, a to v ich plnej výške.
6.16 Zmluvné strany sa dohodli, že Kupujúci je oprávnený jednostranne započítať akúkoľvek svoju peňažnú pohľadávku (t. j. aj nesplatnú) voči Predávajúcemu, vzniknutú na základe Zmluvy alebo v súvislosti s ňou, proti akejkoľvek peňažnej pohľadávke Predávajúceho.
6.17 Nárok Kupujúceho na uplatnenie zmluvných pokút a úrokov z omeškania trvá aj v prípade jeho odstúpenia od Zmluvy z dôvodu podstatného porušenia zmluvných podmienok a/alebo povinností zo strany Predávajúceho.  
6.18 Uplatnením sankčných postihov zo strany Kupujúceho voči Predávajúcemu, nezaniká povinnosť Predávajúceho nahradiť Kupujúcemu všetky škody, ktoré mu vzniknú v súvislosti porušením zmluvných podmienok, zmluvných a/alebo všeobecne záväzných právnych predpisov SR povinností zo strany Predávajúceho, a to v ich plnej výške.
6.19 Zmluvné strany sa dohodli, že Kupujúci je oprávnený jednostranne započítať akúkoľvek svoju peňažnú pohľadávku (t. j. aj nesplatnú) voči Predávajúcemu, vzniknutú na základe Zmluvy alebo v súvislosti s ňou, proti akejkoľvek peňažnej pohľadávke Predávajúceho. 
6.20 Zmluvné strany sa dohodli, že v prípade podstatného porušenia Zmluvy zo strany Predávajúceho, je Kupujúci oprávnený odstúpiť od Zmluvy a/alebo uplatniť voči nemu zmluvnú pokutu vo výške 0,05 % za každý, a to aj začatý deň omeškania s plnením zmluvných podmienok a/alebo povinností v zmysle čl. IX bod 9.5.
6.21 V prípade odstúpenia od Zmluvy Kupujúceho z dôvodu, že postup alebo priebežný výsledok realizácie plnenia Predávajúceho viedol preukázateľne a nepochybne k vadnému plneniu Zmluvy aj napriek písomnému upozorneniu, je Kupujúci oprávnený uplatniť voči Predávajúcemu zmluvnú pokutu až do výšky 20 % z celkovej ceny plnenia.
VII.  Záručná doba, zodpovednosť za vady a servisné podmienky
7.1 Predávajúci sa zaväzuje dodržať kvalitatívne podmienky Predmetu zmluvy podľa zákonov, vyhlášok, nariadení. 
7.2 Predávajúci poskytuje Kupujúcemu na Predmet zmluvy záruku v trvaní 6 mesiacov . Zmluvné strany sa dohodli, že záručná doba sa predlžuje o dobu odo dňa doručenia písomnej reklamácie vady Predávajúcemu, po dobu jej odstránenia a sprevádzkovania reklamovaného Predmetu zmluvy. Ak je reklamácia vybavená výmenou predmetu Zmluvy za tzv. nový kus, záručná doba začne plynúť od začiatku dňom protokolárneho prevzatia novej veci. 
7.3 Záručná doba začína plynúť dňom protokolárneho prevzatia riadne dodaného Predmetu zmluvy Kupujúcim v mieste dodania.
7.4 Počas záručnej doby je Kupujúci oprávnený podať Predávajúcemu písomnú reklamáciu kedykoľvek potom čo vadu zistil. Tento úkon sa považuje za splnený písomným nahlásením vady Kupujúcim, a to doručením písomnej reklamácie s uvedením podrobného popisu zistenej vady, miesta, kde sa predmet kúpy nachádza.
7.5 Vyjadrenie k reklamácii je Predávajúci povinný písomne potvrdiť do 5 dní odo dňa doručenia reklamácie Predávajúcemu, pričom lehotu je Predávajúci povinný dodržať aj v prípade, ak reklamované vady odmieta uznať. Lehota podľa predchádzajúcej vety je zo strany Predávajúceho dodržaná v prípade, ak Kupujúci v uvedenej lehote obdrží písomné potvrdenie Predávajúceho uvedené v prvej vete tohto článku doručené do sídla Kupujúceho.
7.6 Po uznaní reklamovanej vady, počas záručnej doby, je Predávajúci povinný poskytnúť Kupujúcemu bezplatný záručný servis. Predávajúci je povinný reklamovanú vadu odstrániť bezodkladne, najneskôr však do 30 dní odo dňa doručenia reklamácie Kupujúcim, ak sa Zmluvné strany s prihliadnutím na povahu vady písomne nedohodnú inak. V prípade, ak Kupujúcim namietaná vada nebude Predávajúcim subsumovaná pod právny režim poskytnutej záruky (napr. z dôvodu neodborného zásahu), je povinný na túto skutočnosť Kupujúceho pred uskutočnením servisného zásahu upozorniť a tiež jej existenciu exaktným spôsobom preukázať.
7.7 Za vadu sa považuje odchýlka (nezhoda) v kvalite, rozsahu a parametroch Predmetu zmluvy uvedených v súťažných podkladoch pre verejné obstarávanie, v Zmluve, vo  všeobecne záväzných právnych predpisov SR a v platných slovenských technických normách. 
7.8 Rozoznávajú sa:
1. zjavné vady, t. j. vady a nedorobky, ktoré Kupujúci zistil, resp. mohol zistiť odbornou prehliadkou pri preberaní Predmetu zmluvy. Musia byť ohlásené ich zapísaním v Protokole s uvedením dohodnutých termínov ich odstránenia, pokiaľ nie je uvedené inak, platí, že majú byť odstránené v lehote piatich (5) dní; 
1. skryté vady, t. j. vady, ktoré Kupujúci nemohol zistiť pri prevzatí Predmetu zmluvy a vyskytnú sa v záručnej dobe. Kupujúci je povinný ich ohlásiť u Predávajúceho najneskôr do 5 pracovných dní od ich zistenia. Predávajúci je povinný na písomné ohlásenie Kupujúceho reagovať do 3 pracovných dní po jeho doručení a dohodnúť s ním spôsob a primeranú lehotu odstránenia vady.
1. drobné vady, t. j. vady a nedorobky, ktoré samy o sebe ani v spojení s inými nebránia riadnej prevádzke (užívaniu) a nie sú prekážkou odovzdania a prevzatia Predmetu zmluvy.
7.9 Ak ide o vadu, ktorú nemožno odstrániť, a ktorá bráni tomu, aby sa vec mohla riadne užívať ako vec bez vady, má Kupujúci právo na výmenu veci alebo má právo od Zmluvy odstúpiť. Tie isté práva prislúchajú Kupujúcemu aj vtedy, ak ide síce o odstrániteľné vady, ale Kupujúci nemôže pre ich opätovné vyskytnutie sa po oprave alebo pre ich väčší počet vec riadne užívať.
7.10 Doba od uplatnenia práva zodpovednosti za vady až do doby, keď Kupujúci po skončení opravy bol povinný vec prevziať, sa do záručnej doby nepočíta. Predávajúci je povinný vydať Kupujúcemu potvrdenie o tom, kedy Kupujúci právo uplatnil, ako aj o vykonaní opravy a o celkovej dobe jej trvania, najneskôr do piatich (5) dní odo dňa podania reklamácie zo strany Kupujúceho. 
7.11 Kupujúci je oprávnený v prípade dodania vadného Predmetu zmluvy požadovať od Predávajúceho:
11. odstránenie vád, ak sú opraviteľné;
11. dodanie chýbajúceho množstva alebo časti Predmetu zmluvy;
11. výmenu vadného Predmetu zmluvy za Predmet zmluvy bez vád;
11. bezodkladné dodanie náhradného Predmetu zmluvy, v prípade neodstránenia závady v termíne do 30 kalendárnych dní;
11. primeranú zľavu z kúpnej ceny (až do výšky 50 %);
11. odstúpiť od Zmluvy. 
Právo voľby uplatneného nároku je Kupujúci povinný uviesť v písomnom oznámení vád alebo bez zbytočného odkladu po tomto oznámení. V opačnom prípade má právo voľby Predávajúci. 
7.12 Ak Kupujúci požaduje v súlade s bodom 7.11 písm. e) zľavu z ceny, táto sa určí ako rozdiel medzi hodnotou, ktorú by malo plnenie bez vád, a hodnotou, ktorú má plnenie dodané, ak Predmet zmluvy nezodpovedá jeho požadovanej kvantite.
7.13 Predávajúci nezodpovedá za škody, ktoré vznikli neodborným prevádzkovaním alebo zásahom zo strany Kupujúceho. 
7.14 Ostatné záručné podmienky sa riadia ustanoveniami § 422 a nasledujúcich zákona č. 513/1991 Zb. Obchodný zákonník v znení neskorších predpisov a vzájomne odsúhlasenými podrobnými záručnými podmienkami. 
7.15 Predávajúci prehlasuje, že Predmet zmluvy nie je zaťažený právami tretích osôb. 
7.16 Kupujúci má právo, v prípade pochybností o kvalite Predmetu zmluvy, vyžiadať na náklady Predávajúceho, aby Predávajúci zabezpečil preukázanie zhody Predmetu zmluvy s požadovanou špecifikáciou v procese verejného obstarávania, obvyklým spôsobom, treťou nezávislou odbornou stranou, ktorá má oprávnenie túto zhodu preukázať, a to do troch (3) pracovných dní od doručenia žiadosti. 
VIII. Zmenové konania a zmeny Zmluvy počas jej trvania
8.1  Zmluvu je možné meniť len písomne, a to pristúpením k zmene Zmluvy, tzv. dodatkom, v súlade so zmluvnými podmienkami a s prihliadnutím na § 18 ZVO.

8.2  Zmluvu možno zmeniť počas jej trvania len v týchto zmluvných prípadoch (okrem prípadov predpokladaných ZVO):
Dopad na hodnotu tovaru
a) pri zúžení rozsahu Predmetu zmluvy
b) pri rozšírení rozsahu poskytovaných služieb najmä s prihliadnutím na § 18 ods. 3 písm. b) ZVO
Dopad na lehotu 
c) pri okolnostiach, ktoré nezavinil svojím konaním/nekonaním Predávajúci, resp. niekto, za koho v zmysle podmienok Zmluvy zodpovedá.
8.3  Okrem prípadov uvedených v predchádzajúcom bode je možné pristúpiť k zmene Zmluvy aj v prípadoch, predpokladaných § 18 ods. 1 písm. b) až písm. e).
8.4  Rozšírenie alebo zúženie rozsahu Predmetu zmluvy, alebo akákoľvek iná zmena Zmluvy, sa posudzujú ako zmeny Zmluvy z hľadiska vyjadrenia ich absolútnej hodnoty, a teda hodnotou všetkých zmien je absolútna hodnota všetkých zmien. V opodstatnených prípadoch môže dôjsť k vzájomnému započítaniu plusových a mínusových hodnôt v určitom rozsahu, ak by doplňujúce tovary boli vzájomne zameniteľné s pôvodnými tovarmi, ktoré dodávané nebudú. Súhrnná hodnota týchto zmien, ktorá nastane rozšírením alebo zúžením rozsahu, nesmie prekročiť maximálne hodnoty stanovené § 18 ZVO a tieto zmeny nesmú mať charakter podstatnej zmeny v zmysle citovaného ustanovenia ZVO.
8.5  Zmluvné strany sa dohodli na možnosti prerušenia doby trvania Zmluvy podľa čl. V bod 5.1 zmluvy, rešpektujúc pritom iba zákonný dôvod predpokladaný v § 374 zák. č. 513/1991 Zb. Obchodný zákonník v znení neskorších predpisov. Pre účely Zmluvy to znamená, že ak existuje prekážka, ktorá nastala nezávisle od vôle povinnej strany a bráni jej v splnení povinnosti, ak nemožno rozumne predpokladať, že by táto povinná osoba prekážku alebo jej následky odvrátila alebo prekonala, a zároveň, že by v čase vzniku záväzku túto prekážku predvídala. Uvedené neplatí, ak povinná osoba bola s plnením záväzku v omeškaní a prekážka vznikla následne. Účinky vylučujúce zodpovednosť, vrátane prerušenia doby trvania Zmluvy sú obmedzené iba na dobu trvania prekážky, s ktorou sú tieto účinky spojené.

8.6  Povinná strana, podľa predchádzajúceho bodu tohto článku, je povinná bezodkladne (najneskôr však päť (5) pracovných dní) druhej strane písomne oznámiť a objektívne zdôvodniť všetky skutočnosti, nasvedčujúce tomu, že existuje prekážka, ktorá znemožňuje dodanie tovaru riadnym spôsobom. Povinná strana je zároveň povinná v rovnakej lehote podľa prvej vety oznámiť odpadnutie tejto prekážky.
8.7  Povinnosti Zmluvných strán, po dobu trvania okolností podľa bodu 8.5 tohto článku, dočasne spočívajú a pokračujú po odpadnutí tejto prekážky dňom oznámenia druhej zmluvnej strane. Predávajúci zároveň prehlasuje, že mu nevzniká nárok na žiadne dodatočné finančné náklady, vyplývajúce z prerušenia doby trvania Zmluvy.  
IX. Spôsoby ukončenia zmluvného vzťahu
9.1 Zmluvný vzťah môže zaniknúť týmito spôsobmi:
a)	riadnym splnením, záručnej doby podľa čl. VII bod 7.2 Zmluvy;
b)	písomnou dohodou;
c)	odstúpením od Zmluvy,
d)	písomnou výpoveďou, s výpovednou dobou štrnásť (14) dní, ktorá začne plynúť odo dňa jej preukázateľného doručenia druhej zmluvnej strane.

9.2 Predávajúci je oprávnený od Zmluvy odstúpiť výlučne písomne, a to z nasledovných dôvodov:
a) z dôvodov stanovených v Obchodnom zákonníku (§ 345 a nasl. zák. č. 513/1991 Zb.);
b) ak Kupujúci podstatným spôsobom poruší ktorúkoľvek svoju povinnosť zo záväzkového vzťahu založeného Zmluvou, ktorým sa pre účely Zmluvy rozumie omeškanie Kupujúceho s úhradou platby po dobu viac ako 30 kalendárnych dní odo dňa uplynutia lehoty splatnosti.
9.3 Kupujúci je oprávnený odstúpiť od Zmluvy výlučne písomne, popri dôvodoch a iných dojednaniach uvedených v Zmluve, aj z týchto dôvodov:
a) z dôvodov stanovených v Obchodnom zákonníku (§ 345 a nasl. zák. č. 513/1991 Zb.);
b) z dôvodov ustanovených ZVO (§ 19);
c) ak je Predávajúci v omeškaní s dodaním Predmetu zmluvy po dobu viac ako 30 kalendárnych dní;
d) ak je Predávajúci v omeškaní s plnením si povinností vyplývajúcich zo záruky po dobu viac ako 20 kalendárnych dní;
e) ak Predávajúci opakovane porušil niektorú zo svojich zmluvných povinností;
f) ak Predávajúci neodstráni vadu, ktorú svojím konaním/nekonaním spôsobil Kupujúcemu ani v primeranej lehote stanovenej Kupujúcim;
g) ak Predávajúci postúpi alebo prevedie práva a povinnosti, vyplývajúce mu zo Zmluvy, tretej osobe, v rozpore so Zmluvou;
h) ak Kupujúci zistí, že Predávajúci pri plnení svojich povinností koná v rozpore s dobrými mravmi (napr. ak sľúbi majetkový prospech inému);
i) ak sa na majetok Predávajúceho začalo konkurzné konanie na základe návrhu tretej osoby na vyhlásenie konkurzu a predávajúci na žiadosť Kupujúceho v lehote najmenej siedmich (7) dní existenciu dôvodov na vyhlásenie konkurzu alebo zastavenie konkurzného konania pre nedostatok majetku hodnoverne nevyvráti;
j) ak bol na majetok Predávajúceho samotným Predávajúcim podaný návrh na vyhlásenie konkurzu alebo návrh na povolenie reštrukturalizácie, alebo ak návrh na povolenie reštrukturalizácie bol podaný treťou osobou so súhlasom Predávajúceho;
k) ak vznikne reálna hrozba konkurzu na majetok Predávajúceho alebo oprávnená hrozba reštrukturalizácie Predávajúceho a Predávajúci na žiadosť Kupujúceho v lehote najmenej siedmich (7) dní existenciu reálnej hrozby konkurzu alebo reštrukturalizácie hodnoverne nevyvráti; ak Predávajúci stratí oprávnenia vyžadované príslušnými právnymi predpismi na činnosti, na základe ktorých je Predávajúci oprávnený poskytovať služby podľa Zmluvy;
ak Predávajúci vstúpi do likvidácie;
l) ak bol na Predávajúceho vyhlásený bankrot alebo sa stal platobne neschopným a predávajúci na žiadosť kupujúceho v lehote najmenej siedmich (7) dní existenciu tohto dôvodu nevyvráti;
m) ak je Predávajúci v omeškaní s plnením svojich peňažných záväzkov voči svojim subdodávateľom v súvislosti s dodávaním tovarov Kupujúcemu, napriek tomu, že Kupujúci má riadne splnené svoje peňažné záväzky voči Predávajúcemu podľa Zmluvy.
9.4 Podstatným porušením zmluvných podmienok a/alebo povinností zo strany Predávajúceho sa rozumejú dôvody uvedené čl. IX bod 9.3 písm. a) až h) a v prípade porušenia povinnosti v zmysle čl. VII bod 7.7 Zmluvy, ak Predávajúci nevykoná servisný zásah v lehote dvadsať (20) dní.
9.5 Odstúpenie od Zmluvy musí byť preukázateľne doručené druhej zmluvnej strane a musí v ňom byť uvedený konkrétny dôvod odstúpenia, inak sa nepovažuje za riadne odstúpenie s účinkami. Odstúpením od Zmluvy, sa Zmluva ruší odo dňa doručenia písomného oznámenia o odstúpení od Zmluvy druhej zmluvnej strane (tzv. účinky „ex nunc“). 
9.6 V prípade spôsobu zániku Zmluvy na základe písomnej dohody Zmluvných strán, Zmluva zaniká dňom uvedeným v dohode, v ktorej Zmluvné strany upravia vysporiadanie vzájomných nárokov vzniknutých na základe Zmluvy resp. nároky, vzniknuté z porušenia povinností podľa Zmluvy.
X. Záverečné ustanovenia
10.1 Vzťahy Zmluvných strán, ktoré nie sú vyslovene upravené Zmluvou, sa riadia príslušnými ustanoveniami Obchodného zákonníka SR v platnom a účinnom znení a ďalšími všeobecne záväznými právnymi predpismi Slovenskej republiky.
10.2 Žiadna zo Zmluvných strán nie je oprávnená bez písomného súhlasu druhej zmluvnej strany previesť svoje práva a záväzky podľa Zmluvy na inú osobu. 
10.3 Predávajúci je povinný bezodkladne nahlásiť Kupujúcemu všetky zmeny v údajoch týkajúcich sa jeho identifikácie, t. j. zmeny sídla, bankového spojenia, predmetu činnosti a pod., ako aj vstup do likvidácie, príp. začatie konania podľa zák. č. 7/2005 Z. z. o konkurze a reštrukturalizácii a o zmene niektorých zákonov v platnom znení, a to do 5 dní od uskutočnenia zmeny. Ak tak neurobí, Predávajúci zodpovedá za škodu spôsobenú Kupujúcemu v dôsledku porušenia tejto povinnosti a v dôsledku toho má Kupujúci právo od Zmluvy odstúpiť.  
10.4 Zmluvu je možné zmeniť výlučne na základe podmienok uvedených v § 18 ZVO, odsúhlasenými a  podpísanými zástupcami Zmluvných strán oprávnených k uzatváraniu obchodných vzťahov. Číslovanie zmien Zmluvy zabezpečí Kupujúci. 
10.5 Ak sa zistí neplatnosť, neúčinnosť alebo neúplnosť niektorého ustanovenia Zmluvy, nebude tým dotknutá platnosť alebo účinnosť ostatných jej ustanovení. Zmluvné strany písomnou dohodou nahradia toto ustanovenie takou úpravou zmluvného vzťahu, ktorý sa najviac priblíži k účelu a zámeru Zmluvy. Do tej doby platí zodpovedajúca úprava všeobecne záväzných právnych predpisov Slovenskej republiky.
10.6 Všetky listiny, dokumenty a oznámenia vrátane tých, ktoré vyvolávajú právne účinky budú medzi Zmluvnými stranami zabezpečované listami doručovanými poštou na adresy uvedené v čl. I Zmluvy. Písomnosť sa považuje za doručenú dňom, v ktorom ju adresát prevzal alebo odmietol prevziať alebo na tretí pracovný deň odo dňa podania na pošte, ak sa uložená zásielka zaslaná na adresu podľa predchádzajúcej vety vrátila späť odosielateľovi ako nedoručiteľná, i keď sa adresát o tom nedozvedel.
10.7 Zmluva je platná dňom jej podpísania. V prípade rozdielnosti dátumov sa za deň platnosti považuje neskorší dátum. Zmluva nadobudne účinnosť po splnení odkladacej podmienky, ktorá spočíva v tom, že dôjde k uzatvoreniu platnej a účinnej zmluvy o poskytnutí finančného príspevku medzi Ministerstvom životného prostredia SR a príjemcom, ktorým je Kupujúci, a to na základe žiadosti o poskytnutie finančného príspevku predloženej v rámci výzvy na predkladanie žiadostí o finančný príspevok, dňom nasledujúcom po dni zverejnenia Zmluvy v centrálnom registri zmlúv vedenom Úradom vlády SR – www.crz.gov.sk, podľa  § 47a ods. 1 zákona č. 40/1964 Zb. Občiansky zákonník. V opačnom prípade majú Zmluvné strany za to, že k nadobudnutiu účinnosti Zmluvy nedošlo a nie je možné na základe Zmluvy plniť záväzky z nej vyplývajúce. 
10.8 Zmluva je vyhotovená v šiestich (6) vyhotoveniach, z ktorých pre Predávajúceho sú určené dve (2) vyhotovenia a pre Kupujúceho štyri (4) vyhotovenia. Každý z týchto šiestich rovnopisov má platnosť originálu.
10.9 Zástupcovia zmluvných strán, oprávnení konať vo veciach Zmluvy, sa oboznámili s jej obsahom, porozumeli mu a prehlasujú, že bola vyhotovená na základe pravdivých údajov, nebola dohodnutá v tiesni, ani za inak jednostranne nevýhodných podmienok, čo osvedčujú svojím vlastnoručným podpisom.
10.10 Neoddeliteľnou súčasťou Zmluvy sú nasledovné prílohy:
Príloha č. 1: Technická špecifikácia Predmetu zmluvy

	V Prešove, 

Za Kupujúceho Správa a údržba ciest Prešovského samosprávneho kraja
        






	
	V______________(uviesť miesto a dátum podpisu)
Za Predávajúceho (Uviesť názov spoločnosti)

         
	

	
	Ing. Marcel Horváth
generálny riaditeľ
	
	(uviesť (titul) meno a priezvisko, funkciu / oprávnenie konať v mene Predávajúceho)
	



Zmluva nadobúda platnosť dňa:	___________
Zmluva nadobúda účinnosť dňa:	___________
Zmluva bola zverejnená dňa:		___________

